CELEX: 32013D0181
Language: et
Date: 2013-04-22 00:00:00
Title: 2013/181/EL: Nõukogu otsus, 22. aprill 2013 , avaliku teenistuse kohtu kolme asenduskohtuniku nimekirja koostamise kohta

23.4.2013   
               
               
                  ET
               
               
                  Euroopa Liidu Teataja
               
               
                  L 111/49
               
            
         NÕUKOGU OTSUS,
         22. aprill 2013,
         avaliku teenistuse kohtu kolme asenduskohtuniku nimekirja koostamise kohta
         (2013/181/EL)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 257,
         võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
         võttes arvesse protokolli Euroopa Liidu Kohtu põhikirja kohta, eriti selle artikli 62c teist lõiku,
         võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 979/2012 Euroopa Liidu avaliku teenistuse kohtu asenduskohtunike kohta, (1) eriti selle artiklit 1,
         võttes arvesse Euroopa Kohtu presidendi 10. detsembri 2012. aasta soovitust
         ning arvestades järgmist:
         
                     (1)
                  
                  
                     Protokollis Euroopa Liidu Kohtu põhikirja kohta on ette nähtud võimalus määrata erikohtutesse asenduskohtunikke, et täita puuduvate kohtunike kohti, kellel vaatamata sellele, et nad ei ole püsivalt töövõimetud, ei ole pika aja jooksul võimalik kohtuasjade lahendamisel osaleda.
                  
               
                     (2)
                  
                  
                     Euroopa Parlamendi ja nõukogu 25. oktoobri 2012. aasta määruses (EL, Euratom) nr 979/2012 (Euroopa Liidu avaliku teenistuse kohtu asenduskohtunike kohta) on ette nähtud, et nõukogu koostab Euroopa Kohtu presidendi ettepanekul ühehäälselt nimekirja kolmest isikust, kes on asenduskohtunikena ametisse nimetatud. Asenduskohtunikud valitakse Euroopa Liidu Kohtu endiste liikmete hulgast, kellel on võimalik asuda avaliku teenistuse kohtu teenistusse. Asenduskohtunikud nimetatakse ametisse neljaks aastaks ja neid võib tagasi nimetada. Kõnealuses nimekirjas määratakse muu hulgas kindlaks järjestus, mille alusel kutsutakse asenduskohtunikke ametikohustusi täitma.
                  
               
                     (3)
                  
                  
                     Tuleks koostada avaliku teenistuse kohtu kolme asenduskohtuniku nimekiri,
                  
               ON VASTU VÕTNUD KÄESOLEVA OTSUSE:
         
            Artikkel 1
            Koostatakse avaliku teenistuse kohtu kolme asekohtuniku nimekiri. Nimekiri koosneb järgmistest isikutest:
            
                        —
                     
                     
                        Haris TAGARAS, endine avaliku teenistuse kohtu kohtunik;
                     
                  
                        —
                     
                     
                        Arjen W. H. MEIJ, endine Üldkohtu kohtunik;
                     
                  
                        —
                     
                     
                        Verika TRSTENJAK, endine Euroopa Kohtu kohtujurist ja endine Üldkohtu kohtunik.
                     
                  Kõnealune nimekiri on esitatud järjestuses, mille alusel kutsutakse asenduskohtunikke vajaduse korral ametikohustusi täitma.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Luxembourg, 22. aprill 2013
            
               
                  Nõukogu nimel
               
               
                  eesistuja
               
               E. GILMORE
            
         
         
            (1)  ELT L 303, 31.10.2012, lk 83.